Lidhja e dhimbjeve me trurin
Një skicim i ri trurit mund të ndihmojë në trajtimin e dhimbjeve kronike
Dhimbja e ka një qëllim – ajo mund të të ndalojë të prekësh flakën, për shembull, apo të ecësh me këmbë të thyer. Me shërimin e plagës, dhimbja ikën. Zakonisht. Por, në mbarë botën, një në çdo pesë njerëz vuan nga dhimbja që zgjat për muaj dhe vite me radhë, duke shkaktuar humbjen e vendit të punës, apo depresion. Dëshpërimi shtohet më tej kur ndërhyrjet mjekësore dështojnë, ose kur eskpertët e shëndetësisë aludojnë, se një person që vuan nga dhimbja e krijon atë vetë. Shelley Schlender njofton nga Boulderi, i Kolorados, se disa metoda të reja për të skicuar pasqyrimin e dhimbjes në tru mund t’i hapin rrugën trajtimeve të reja. Ky grup në Boulder të Kolorados, mbështet njerëzit që vuajnë nga dhimbja që u ka zgjatur për vite të tëra. Charles Horowitz, këshilltari që drejton grupin, vuan nga dhimbja kronike e shpinës. Mjekët e kanë paralajmëruar Laurën-in se po krijon varësi tek ilaçet kundër dhimbjes. Maggie ka vazhdimisht dhimbje koke. Asnjë lloj analize nuk mund të “tregojë” dhimbjen kronike. Por skicimi neurologjik i trurit nga studjuesi i Universitetit të Harvardit, Clas Linnman zbulon se njerëzit që kanë dhimbje qafe kanë aktivizim të sistemit nervor në qafë. Për dhimbjet e bërrylit, aktivizimi i nervave ndodh pranë bërrylit. Grafia e trurit nga shkencëtari i Universitetit të Kolorados Tor Wager tregon ndryshimet mes dhimbjes së gjatë dhe asaj të menjëhershme. Dhimbja e menjëhershme përfshin qendra të trurit që janë përgjegjëse për veprime të shpejta. Në ndryshim nga kjo, dhimbja kronike aktivizon zona të trurit që lidhen me emocionet dhe me kujtimet. Por kur ata fokusohen tek imazhet qetësuese, dhimbja qetësohet. Kjo ka kuptim për Charles Horowitz, i cili në vite i ka kushtuar më shumë kohë meditimit dhe miqve, si forma të “identifikimit” të dhimbjes. Zoti Horowitz shpreson se në vitet e ardhshme, zbulimet e shkencëtarëve që merren me skicimin e trurit do të bëjnë të mundur që nga dhimbjet kronike të shpëtojnë më shumë njerëz.